ร้านใกล้บ้าน ได้บรรยากาศริมทางมากๆ คราวที่แล้วจัดข้าวต้มปลาแสนอร่อยไป รอบนี้ไปชิมเย็นตาโฟกัน เดี๋ยวนี้เค้าเปิดร้านเร็วนะคะ แต่ก่อนเปิด 17.00 น. เดี๋ยวนี้ 16.00 ก้อเปิดแล้วค่ะ

วันนี้เราสั่งทานกันที่ร้านเลย ชิมวุ้นเส้นเย็นตาโฟ คุณพี่แกจัดหนักใส่ปลาหมึกกรอบซะ 5-6 ชิ้น(ใหญ่) แกว่าวันนี้ลืมซื้อแมงกะพรุน เลยใส่ปลาหมึกเพิ่มมาให้แทน เย็นตาโฟเค้ารสเด็ดดีนะคะ แทบไม่ต้องปรุงเลย แนะนำบะหมี่กับวุ้นเส้น อร่อยค่ะ แต่ถ้าชอบเส้นอื่นๆ ก้อโอเคนะคะ 

พี่เจ้าของร้านบอกว่าเดี๋ยวนี้ไม่ใส่เลือดในเย็นตาโฟแล้วเพราะว่ามันแข็งไม่อร่อย อืมก้อแล้วแต่ชอบนะคะ ลูกชิ้นปลาเค้าอร่อยค่ะ ไม่คาว ลูกชิ้นกุ้งก้ออร่อยเหมือนกัน ที่แน่ๆ เราหิ้วกลับบ้านอีก 2 ค่ะ เป็นต้มยำ กับบะหมี่เย็นตาโฟ(รอบนี้มีแมงกะพรุนแล้ว มาส่งทันเวลา) เด็ดดวงเช่นเดียวกันค่ะ